Bayanin bayan nan kan rashin lafiyar Malam da Malama Zeenah…. | Harkar Musulunci
Gida Labarai Bayanin bayan nan kan rashin lafiyar Malam da Malama Zeenah….
Bayanin bayan nan kan rashin lafiyar Malam da Malama Zeenah….
Har yanzu Sheikh Zakzaky na bukatar kulawar kwararrun likitoci, dayan idon sa da ya yi saura na bukatar aiki, kuma akwai bawon ‘bullet’ har yanzu a jikin sa, sannan har yanzu Sheikh din na fama da jiki sakamakon ciwon “stroke” da ya samu. Lawal Daura, Shugaban hukumar Yan sanda ta farin kaya (DSS) ya na sane bai tabuka komai a kan hakan ba tun bayan tsarrariyar hira da ya sa akayi da Sheikh Zakzaky.
Lawal Daura ya na so ya yi wa Sheikh Zakzaky kisan mummuke ne ta hanyar hana shi samun kulawar ƙwararrun likitoci, maimakon ya saki Sheikh Zakzaky wanda yake riƙe da shi, don ya samu likitoci su ceto rayuwarshi, A’a sai ya dinga kawo wasu ma’aikatan lafiya ‘kun fi babu’ na hukumar DSS waɗanɗa basu da ƙwarewa kuma basu da isassun kayan aiki.
Haka Malama Zeenat ma, uwargidan Sheikh Zakzaky, wacce har yanzu akwai harsashi a cikinta, tana matuƙar buƙatar ayi mata aiki don cire harsashin, yanayin rashin lafiyarta na ƙara tsananta. Duk gwiwuwinta biyu suna buƙatar aiki domin a canja su, sannan haka idon ta a kullum ganinta yana taɓarɓarewa, haka hancinta wanda sojoji suka buge ta ya ƙarya amma har yau ba ta samu anyi mata aiki a hancin ba.
A gwajin da akayi wa Malama Zeenat wanda shine na ƙarshe a kwanan nan, ya nuna suga ya ƙaro sosai a jininta, wanda hakan na nufin za ta iya kamuwa da ciwon suga. Sannan kitse ya yi ma ta yawa sosai a jiki…Duk wannan sakamakon tsarewa bisa zalunci da Lawal Daura yake yi musu ne, bisa goyon bayan Buhari.
Baya labarinAna sa ran halartan Sayyidah Suhaila Ibrahim a taro na 4 na nuna goyon baya ga Falasdinu a Beirut
Gaba labarinAn ci gaba da muzaharar lumana ta kiran a gaggauta sakin Sheikh Zakzaky a Abuja….